Gaudeix de l’experiència Barça a un preu immillorable\nEl ‘pack’, que significarà un 40% de descompte per als aficionats blaugrana i un 50% per als socis del Club, estarà disponible per als socis a partir del divendres 20 i per al públic en general el dissabte 21\n20 de jul. 18\nEl FC Barcelona estrena un nou paquet d’entrades per assistir al Camp Nou a la temporada 2018/19. Aquest producte permetrà l’entrada a la majoria de partits que es disputin al Camp Nou amb un gran descompte sobre el preu original. En concret, d’un 50% per a socis i un 40% per als aficionats blaugrana.\nEl pack estarà disponible en prevenda exclusiva per a socis a partir del divendres 20 de juliol, i per al públic en general des del dissabte 21 de juliol.\nQuins beneficis aporta?\nAquesta promoció permet gaudir del millor futbol durant tota la temporada al preu més econòmic possible, amb descomptes de fins al 50%. L’adquisició del producte assegura un seient durant la temporada a l’Estadi, amb parelles de seients garantides. A més, el cost del 'pack' d’entrades, tot i ser personal, es pot compartir entre 3 dels teus amics o familiars.\nQuins partits entren al ‘pack’?\nAquesta oferta permet l’entrada a la majoria de partits de la temporada 2018/19 al Camp Nou, i inclou:\nTots el partits de la Lliga (a excepció del R. Madrid i l’At. Madrid)\nTots els partits de la Lliga de Campions (a excepció de les semifinals i el R. Madrid)\nTots els partits de la Copa (a excepció del R. Madrid)\nEl paquet estarà disponible a les zones Gol 2a Superior, Córner 2a Superior i Lateral 2a Superior amb aquests preus:\nGol 2a Superior: 999 € públic en general, 799 € socis\nCórner 2a Superior: 1.194 € públic en general, 955 € socis\nLateral 2a Superior: 1.794 € públic en general, 1.435 € socis\nCom es pot adquirir?\nEl producte estarà disponible al web del FC Barcelona i el funcionament serà el següent:\n1) L’usuari escull una de les tres possibles zones disponibles, i l’assignació del seient es realitza aproximadament 48 hores abans del partit.\n2) El 'pack' és nominal –es reserva al teu nom-, però es pot compartir. Només es permet un màxim de 2 packs per compra.\n3) Les entrades s’hauran de recollir el mateix dia de partit dues hores abans a les taquilles del Camp Nou amb DNI i localitzador.\n4) És possible cedir el paquet a un màxim de 3 persones. Els noms + DNIs d’aquestes s’hauran de registrar en el moment del pagament.\n5) Les parelles de seients només es garanteixen si la compra dels packs es realitzen en la mateixa compra.\nLes condicions del ‘pack’\nL’entrada serà personal i intransferible, a excepció de les persones a qui se cedeixi el 'pack'. En el moment del bescanvi, es demanarà la identificació personal (DNI). A més, únicament es podrà posseir un abonament per persona, i les parelles de seients només es garanteixen si els abonaments es realitzen en la mateixa compra.\nEl FC Barcelona recorda que l’ús de l’abonament és responsabilitat dels seus posseïdors i que un mal ús d’aquest representarà l’anul·lació del 'pack' i la no devolució dels diners.


Bombai - Viquipèdia, l'enciclopèdia lliure\n9.1Transport de llarga durada\n10Mitjans de comunicació\nCommuta la subsecció Mitjans de comunicació\nPer a altres significats, vegeu «Bombay».\n19° 04′ 33″ N, 72° 52′ 39″ E / 19.0758°N,72.8775°E / 19.0758; 72.8775Coord.: 19° 04′ 33″ N, 72° 52′ 39″ E / 19.0758°N,72.8775°E / 19.0758; 72.8775\npresidència de Bombai (1687–1947)\nEstat de Bombai (1947–1960)\nBombai (marathi: मुंबई, Mumbai, pronunciat /'mumbəi/; la forma catalana tradicional deriva de la forma anglesa Bombay) és la capital de l'estat de Maharashtra i, la ciutat més gran de l'Índia. Està situada en una illa anomenada Salsette, davant la costa oest del país, a la costa de la mar Aràbiga. El seu profund port natural és el principal de l'Índia occidental. Amb una població l'any 2004 de 12.700.000 habitants, és la sisena aglomeració urbana més poblada del món, i si tenim en compte les ciutats satèl·lits de l'extensa rodalia, és la conurbació més habitada del món. L'Institut de Població, en el seu informe anual, preveu que l'any 2020 Bombai passarà a ser per si sola la ciutat més poblada del món.\nBombai és la capital comercial de l'Índia, on hi ha la seu d'importants institucions financeres com el Reserve Bank of India, la Borsa de Bombai (Bombay Stock Exchange) i les oficines centrals de moltes empreses índies. A causa de les immenses oportunitats de negoci que hi ha a Bombai i del relativament alt nivell de vida, la ciutat ha atret immigrants de tot Índia i del sud-est d'Àsia, cosa que n'ha fet una veritable barreja de comunitats i cultures. Conté el centre neuràlgic de la indústria índia del cinema i la televisió, el complex anomenat Bollywood (nom creat a semblança del Hollywood estatunidenc), que produeix el nombre anual de pel·lícules més gran del món. Bombai és també una de les poques ciutats que tenen un parc nacional dins els seus límits municipals, el de Sanjay Gandhi, o Borivali.\nEl nom Mumbai és un epònim, derivat etimològicament de Mumba (el nom de la dea hindú local Mumbadevi) i d'Aai (que vol dir 'mare' en marathi). Al segle xvi, els portuguesos van anomenar l'àrea Bombaim (en hindi, com en català, Bombai). La hipòtesi anglesa que fos una alteració del portuguès Boa Bahia és clarament apòcrifa. Un cop presa pels britànics, el nom fou anglicitzat en Bombay. El nom fou canviat oficialment de Bombay, en anglès, a Mumbai, en marata, el 1995, però el nom anglès encara és utilitzat popularment per molts dels habitants quan parlen en anglès, mentre que en hindi continua sent Bombai.\nLes illes de Bombai foren ocupades pels portuguesos el 1534. El 1626, holandesos i britànics van intentar obtenir possessió de l'illa de Bombai. El 1653 els britànics la van voler comprar. Finalment, fou cedida pels portuguesos als britànics el 23 de juny de 1661 com a part del dot de la infanta Caterina de Bragança, quan es va casar amb Carles II d'Anglaterra, però quan van intentar prendre possessió foren rebutjats per la guarnició local (18 de setembre de 1662); el rei de Portugal va ordenar la cessió a la guarnició el 16 d'agost de 1663, però no fou obeït i els britànics van haver de conquerir l'illa el 23 de novembre de 1663; finalment, el 18 de febrer de 1665, els portuguesos van ratificar la cessió, de la qual quedaven excloses les illes veïnes amb major població i recursos, que actualment formen part de Bombai (Bandra, Mahim, Mazagaon) o de les veïnes Tana (Thane) i Baçaim (Vasai). Llavors Bombai tenia uns deu mil habitants.\nEl 23 de setembre de 1668, el govern britànic va cedir l'illa a la Companyia Anglesa de les Índies Orientals (després Companyia Britànica de les Índies Orientals) a canvi de 10 lliures d'or, i va quedar supeditada al govern de Surat, que era la principal possessió de la companyia britànica (s'hi havien establert el 1618).\nEl principal enemic dels britànics era l'almirall d'origen abissini Sidi, comandant de la flota mogol (els seus descendents foren els nawabs de Janjira): el 1668, Sidi va passar l'hivern a Mazagaon i va assetjar la fortalesa de Bombai, però es va salvar per una crida directa a l'emperador mogol.\nUn intent holandes de conquesta el 1673 fou també rebutjat. El 2 de maig de 1685, Surat va passar a dependre de Bombai (de fet, la transferència es va acabar el 1687), que fou erigida en capital de totes les possessions de la companyia a l'Índia, reunint la condició de presidència dels territoris occidentals i de govern general fins al 1708. El govern de Surat va ser integrat en el de Bombai el juny de 1703. El 1708, la Companyia Anglesa de les Índies Orientals i una altra companyia amb drets comercials a la zona es van fusionar en la Companyia Unida de les Índies Orientals (oficialment United Company of Merchants of England Trading to the East Indies, coneguda com a Companyia Britànica de les Índies Orientals) i Bombai fou escollida com la seu d'una de les tres presidències independents governades per un governador en consell. El 1774, fou posada sota dependència de la presidència de Bengala, que formà en endavant, de facto, el govern general de l'Índia. Després de la primera Guerra maratha, totes les illes de Bombai van quedar en mans dels britànics, així com la ciutat de Thana al continent.\nLa ciutat va començar un gran creixement després del 1864.\nImatge des d'un satèl·lit de Bombai\nBombai es troba en la costa del mar d'Aràbia a l'oest de l'Índia a 18,96° lat N i 72,82° long E. L'altitud mitjana de la ciutat és d'onze msnm.\nEls 437,77 km² de l'àrea metropolitana ocupen dues illes situades davant la costa, que estan unides per ponts. El centre urbà de Bombai es troba a l'illa homònima de 70 km² de superfície, situada al sud, mentre que la resta de la regió metropolitana, que agrupa els barris perifèrics i la ciutat de Thane, ocupen la major part dels 533 km² de l'illa de Salsette al nord.\nAmbdues illes estan separades entre si i del continent per estrets braços de mar. A part d'algunes elevacions brusques i aïllades de fins a 496 m d'altitud, les illes són planes i fins i tot algunes parts de l'illa de Bombai es troben per sota del nivell del mar.\nA l'est s'estén el Konkan, nom que rep la franja costanera de Maharashtra, d'uns 80 km de longitud, després de la qual es troben els Ghats occidentals, serralada de 1.600 m d'altitud mitjana, que separa la franja costanera de l'altiplà del Dècan. El transport amb l'est resulta difícil pels bruscs vessants de la serralada.\nBombai està dividida en sis zones. Aquestes es divideixen, al seu torn, en 24 districtes urbans (wards). Les zones estan designades per números i els districtes urbans per lletres. A més, els districtes urbans es divideixen en un total de 221 districtes electorals. La taula següent mostra les zones individuals amb els seus districtes urbans corresponents.\nLa ciutat de Bombai es troba en zona climàtica tropical. La temperatura mitjana anual ascendeix a 26,7 °C. Les temperatures són moderades per la proximitat del mar i no pateixen grans variacions al llarg de l'any.\nEl mes més fred és gener, amb una mitjana de 23,9 °C a mitjans del mes.\nEls monsons influeixen més que la temperatura sobre els canvis de clima al llarg de l'any. L'època de monsons (Chatur-masia, o 'quatre mesos') s'estén normalment entre el començament de juny i el final de setembre. Les precipitacions arriben als 1.700 mm durant aquests mesos, un 95% del total anual. Els mesos següents d'octubre i novembre són igualment càlids, encara que gairebé sense precipitacions.\nAmb temperatures màximes diàries d'uns 28 °C, els mesos de desembre a febrer són secs i lleugerament menys càlids que els mesos de març a maig, quan les temperatures màximes diàries arriben als 33 °C i augmenta la humitat ambiental.\nDes dels inicis de la colonització britànica, l'antiga Bombai va experimentar un ràpid creixement de població. De 10.000 habitants l'any 1661 va passar a una xifra deu vegades major el 1764, al voltant dels 100.000. El 1845, la ciutat ja tenia mig milió d'habitants. En el primer cens de població l'any 1864, la xifra de població ascendia ja a 817.000. En les dècades del 1860 i del 1890, la població va descendir a causa de diverses epidèmies. El 1911, la població de Bombai ultrapassava el milió d'habitants.\nLa incorporació al terme municipal de Bombai d'altres zones adjacents el 1950 i de zones encara més allunyades el 1957 augmentà la superfície administrada per la ciutat i, consegüentment, la població total. Les xifres oficials de població es multiplicaren per deu una altra vegada entre el 1911 i el 1991, quan la ciutat, fins i tot sense comptar els barris perifèrics, superava ja els deu milions d'habitants. La població de la Bombai pròpiament dita era d'uns 13.750 milions el gener del 2009. Tot i així, la seva àrea metropolitana, que era de 16.434.386 habitants segons el cens del 2001 (i 12.596.243 habitants, d'acord amb l'anterior, del 1991), ja té, amb uns 20,25 milions (el gener del 2009), una població més gran que la de Xile (16.430.000) i similar a la d'Austràlia (20.700.000).\nLa densitat de població a Bombai assoleix valors que no tenen comparació amb les aglomeracions urbanes d'altres parts del món, com Europa. A la ciutat hi viuen 29.000 hab./km², mentre que a Barcelona, en comparació, hi viuen uns 16.000 hab./km². En el cas més extrem, la zona de Bhuleshwar assoleix una densitat de 400.000 hab./km², una de les densitats de població més altes del món. Segons estimacions de les Nacions Unides, l'any 2020 viuran en el nucli urbà de Bombai 28,5 milions de persones. Un problema no resolt derivat d'aquesta altíssima densitat de població és l'existència de barriades de barraques que continuen estenent-se per totes les zones de la ciutat.\nDes del començament de la colonització britànica, una part considerable del creixement de població de Bombai ha estat causat per la immigració. Els immigrants, atrets pel prestigi i la puixança econòmica de la ciutat, procedeixen no sols de les regions circumdants, sinó també de tota l'Índia i fins i tot de països veïns. El resultat és un conglomerat de persones de diferents orígens ètnics i lingüístics.\nLes llengües marathi, autòctona, i el gujarati de l'estat veí de Gujarat, al nord, que fins a 1960 va pertànyer a la província de Bombai, constitueixen els dos grups lingüístics més nombrosos a la ciutat. Existeixen també minories rellevants de bengalí, marvarí, panjabi i tàmil. D'origen estranger són, sobretot, la comunitat sindi del Pakistan, així com afganesos, xinesos i nepalesos.\nEl sumari següent mostra les xifres de població del Bombai "estricte" (és a dir, sense el seu conglomerat urbà "extern"). Les dades fins al 1845 són simples estimacions, mentre que les dades entre 1864 i 2001 es basen en resultats de censos. El de 2011 és una projecció mitjana per a la data del proper cens nacional indi.\nVista de Bombai, amb la platja Chowpatty en primer terme\nDes del 1951 les xifres de població són de data de l'1 de març, inclosa l'estimació mitjana pel 2011.\nEdifici de la Corporació Municipal\nL'alcaldessa de Bombai és Datta Dalvi, del partit d'extrema dreta Shiv Sena ('Exèrcit de Shiva'). El 18 de febrer de 2005 va prendre possessió del càrrec, succeint a Mahadeo Deole. La candidatura de Dalvi va aconseguir 140 escons, mentre que el seu rival del Partit del Congrés, Ramchandra Raghavan Pillai, n'aconseguí 63. Dilip Patel, del partit Bharatiya Janata, va ser reelegit com a sotsbatlle. Dalvi ocupa també el lloc de presidenta del Comitè Permanent de la Corporació Municipal del gran Bombai, organisme responsable de la construcció i el manteniment de la infraestructura urbana.\nEl Shiv Sena és, amb molta diferència, el major partit a l'àrea metropolitana de Bombai. Mentre que en les altres grans ciutats índies governen el Partit Comunista (Calcuta) o el Partit del Congrés (Delhi), la política de Bombai està dominada pel faccionalisme hindú del Shiv Sena. Aquest partit, liderat per l'admirador declarat d'Adolf Hitler Bal Thackery, va irrompre en el panorama polític de la ciutat amb propaganda promaratí i antiislàmica. Entre 1985 i 1992, i de nou des de 1995, ha mantingut l'alcaldia de Bombai. Entre els seus objectius principals, es troba a frenar la immigració procedent del sud de l'Índia i de musulmans i, alhora, expulsar els immigrants il·legals de la ciutat. Al Shiv Sena, se li ha acusat també de fomentar els incidents i atacs cada vegada més violents contra la població musulmana de Bombai.\nA Bombai, es parlen al voltant de 200 llengües i dialectes d'origen tant autòcton com estranger. La llengua més parlada a la ciutat és el marathi, utilitzat per un 43% de la població local. El maratí és la principal llengua oficial de l'estat de Maharashtra i la llengua tradicional autòctona.\nDesprés del maratí, es troba, amb un 19% de la població, el gujarati, llengua pròpia de l'estat veí de Gujarat, situat al nord de Bombai. A aquesta llengua, la segueix l'urdú, utilitzat per un 10% de la població, principalment per als musulmans, que el tenen com a llengua materna. L'urdú s'escriu en una modificació semblant a la del persa de l'alfabet àrab, i va ser llengua oficial durant la dominació de l'Imperi Mongol.\nIndistingible de l'urdú com a llengua parlada, però amb una norma culta i un alfabet diferent, l'hindi, la llengua principal de tot el nord de l'Índia és a Bombai la quarta llengua més utilitzada, un 8% de la població té l'hindi com a llengua materna. En realitat, el fet que l'hindi i l'urdú siguin pràcticament indistingibles com a llengües parlades i l'estatus de l'hindi com a llengua oficial de l'Índia a nivell federal i la seva forta presència a les pel·lícules i els mitjans de comunicació fan que sigui molt habitual l'ús d'aquesta llengua com a llengua de comunicació social entre els diferents grups.\nTotes les llengües anteriorment esmentades són llengües indoàries. Les llengües dravídiques tàmil i telugu, pròpies del sud del país, són parlades per un 2,5% de la població. Les llengües dravídiques no estan relacionades històricament amb les indoàries i eren les llengües parlades originàriament a tot el subcontinent abans de la conquesta ària.\nL'anglès ocupa la dotzena posició, amb només un 1% dels habitants de la ciutat que el parlen com a llengua materna, segons les enquestes oficials d'hàbits lingüístics. Amb tot, l'ús de l'anglès està molt estès entre les classes altes de Bombai, i és la segona llengua de molts dels seus habitants. Tots els documents i publicacions oficials de la ciutat es publiquen en maratí a més d'anglès.\nEls dos principals diaris de Bombai s'editen en llengua anglesa. La manca de correspondència entre l'ampli ús de l'anglès com a llengua culta i administrativa i el seu escàs ús en la vida quotidiana reflecteix l'estatus d'aquesta llengua com a mitjà de comunicació entre les diferents comunitats lingüístiques de la ciutat, amb preferència sobre l'hindi, molt identificat amb el nord de l'Índia i rebutjat en gran manera pels parlants de llengües dravídiques del sud.\nDe manera anàloga a la situació lingüística, la coincidència de comunitats d'orígens diversos a Bombai ha donat lloc a la presència de diferents religions. La sobrerepresentació de les minories religioses en comparació amb altres grans ciutats de l'Índia és un dels fets més destacats de la societat de Bombai. Entre les diverses minories, destaquen els budistes, els cristians, els jainites, els jueus, els parsis i els sikhs. Jueus, parsis i sikhs constitueixen una mica menys del 2% de la població, mentre que els budistes i els jainites sumen una xifra lleugerament inferior al 5% de la població total, i els cristians al voltant d'un 7%.\nAl costat d'aquestes minories, les dues grans religions són, com a la resta del país, l'hinduisme i l'islam. La relativa importància numèrica de les minories abans esmentades fa que els hindús, al voltant d'un 80% de la població en tota l'Índia, representin a Bombai només el 67,2% dels habitants de la ciutat. Amb tot, els hindús són, amb gran diferència, la comunitat religiosa dominant a Bombai.\nPer la seva banda, els parsis i els jainites exerceixen a Bombai un paper molt important en l'economia, malgrat tractar-se de minories numèricament petites.\nEls musulmans representen al voltant del 25,9% de la població i dominen alguns sectors de l'economia, a més de ser la comunitat majoritària en diverses parts de la ciutat.\nBorsa de Bombai\nBombai té una economia molt diversificada i és el centre neuràlgic de les finances, el comerç i la moda a l'Índia. La indústria cinematogràfica de la ciutat és la més gran del món, segons les xifres anuals de producció. A més, destaquen també la producció de maquinària i les indústries metal·lúrgica i química. També es produeixen fertilitzants i tèxtils en cotó, així com productes derivats del petroli. Cal destacar també la rellevància de les tecnologies de la informació, l'artesania, la indústria editorial, la construcció i reparació naviliera, així com la indústria pesquera. A l'illa de Trombay, està en funcionament des de 1957 una central nuclear.\nTan sols Bombai produeix el 38% del producte interior brut de l'Índia, i el port de 8 km² d'extensió és un dels majors ports naturals del món: hi passa la meitat del comerç exterior del país. Bombai és també la capital financera de l'Índia. La Borsa de Bombai (Bombay Stock Exchange), que encara utilitza el nom antic de la ciutat, va ser fundada el 1875 i és la borsa més antiga d'Àsia i la major de l'Índia. La Borsa Nacional (National Stock Exchange) és l'altre mercat borsari també radicat a la ciutat. Aquest últim va ser fundat el 1992 com una escissió de la Borsa de Bombai per iniciativa dels grups polítics, i es diferencia dels altres mercats borsaris del país per la divisió de les activitats en dos àmbits: comercial i de gestió.\nAtesa la condició de Bombai com a motor econòmic de l'Índia, és natural que en aquesta ciutat es trobin abundants signes de prosperitat, des del conjunt d'edificis d'oficines a Nariman Point, el Manhattan de Maharashtra, fins als automòbils de luxe que recorren els carrers de la ciutat. Així mateix, els preus immobiliaris en aquestes zones benestants de Bombai es troben entre els més alts del món.\nDavant l'èxit econòmic de la ciutat, l'altra cara de la moneda es revela en la profunda pobresa que es veu també en els carrers de Bombai. Cada dia arriben a la ciutat centenars d'immigrants procedents de les zones rurals de l'estat de Maharashtra, que intenten escapar de la misèria dels seus llogarets. Mentre que molts troben feina i allotjament adequats, la majoria dels immigrants s'allotja en els carrers o en els barris de barraques, els majors de tota Àsia. Fins a un terç de la població total de la ciutat viu en condicions de pobresa extrema, i molts d'ells recorren a la mendicitat. Malgrat tot, el vigor econòmic de Bombai fa que fins i tot els més desfavorits trobin oportunitats de millorar les seves condicions de vida.\nTorres de comerç mundial\nLes enormes desigualtats socials a la ciutat, on més de quatre milions dels seus habitants ocupen els barris de barraques marginals i acaparen els pitjor llocs de treball, han estat reflectides de vegades en el cinema i la televisió. Per exemple, el documental Bombai: Our City (Bombai, la nostra ciutat), dirigit per Anand Patwardhan (Índia, 1985), narra la història de la lluita diària per la supervivència dels més desafavorits, que s'enfronten a la marginació i fins i tot a la persecució policial i a la manca d'accés a les infraestructures urbanes més bàsiques.\nLes possibilitats de desenvolupament en el futur de Bombai se centren de manera especial en el sector dels serveis, així com en la indústria informàtica. Moltes empreses locals treballen ja al servei de clients europeus en el sector de l'obtenció i procés de dades. També la indústria de l'automòbil, com a potencial subministrador dels grans fabricants mundials i per raó de la creixent demanda de la classe mitjana índia, ofereix expectatives de creixement importants.\nA més, Bombai té també oportunitats per a créixer com a centre de recerca i desenvolupament, i de refermar el seu paper com a nucli comercial i de negocis. A causa dels preus immobiliaris relativament baixos, la zona nord de Bombai (el gran Bombai) s'ha convertit en una àrea atractiva per a les noves empreses. Les condicions geogràfiques -Bombai és una península- fan que l'expansió de l'àrea urbana només pugui orientar-se cap al nord.\nLes possibilitats de creixement de Bombai, això no obstant, s'enfronten al problema d'unes deficients infraestructures per al transport per carretera, en contrast amb les modernes instal·lacions portuàries i aèries, així com una administració local criticada per no haver sabut gestionar el desenvolupament dinàmic de l'economia. Aquests problemes fan encara difícil a curt termini que Bombai es converteixi, com altres ciutats asiàtiques, en un gran centre econòmic global.\nTransport de llarga durada[modifica]\nTerminal ferroviària de Chhatrapati Shivaji\nBombai és un important nucli de comunicacions que té autopistes, terminals d'autobusos interurbans, el port més important de l'Índia i connexions aèries i ferroviàries amb la resta del país i del món. El 1920, va entrar en funcionament el primer aeroport de l'Índia britànica. L'actual aeroport internacional de Chhatrapati Shivaji, inaugurat el 1971, és l'aeroport de major trànsit del país. Les condicions de la zona d'arribades i les tortuoses formalitats d'entrada són les crítiques principals dels qui arriben a l'aeroport. Els vols nacionals utilitzen l'aeroport nacional de Santa Creu, més petit.\nA Bombai, convergeixen dues línies principals de la xarxa ferroviària; cap al nord i l'oest s'estén el Western Railway ("ferrocarril occidental") i cap a les regions de l'est, centre i sud s'estén el Central Railway ("tren central"). Els trens d'aquesta última línia parteixen en la seva majoria de la terminal ferroviària de Victoria, completada el 1888, i en l'actualitat reanomenada terminal Chhatrapati Shivaji. Altres trens que uneixen Bombai amb el sud utilitzen l'estació de Dadar, mentre que els que es dirigeixen al nord-oest tenen la terminal a l'estació Central de Bombai.\nAutobús de Bombai\nEls mitjans de transport urbans de Bombai s'han vist sobrepassats pel creixement del trànsit en els darrers anys. El 15 de juliol de 1926, es va inaugurar el servei d'autobusos motoritzats. Entre 1962 i 1971, hi va haver també troleibús als carrers de la ciutat. La complexa xarxa d'autobusos de Bombai, lenta però econòmica, dona servei a totes les zones de la ciutat.\nEl tren lleuger, inaugurat el 5 de gener de 1928, és un mitjà de transport més ràpid. Els trens van habitualment plens de passatgers, fins i tot fora de les hores punta. Els serveis se succeeixen amb una freqüència de pocs minuts i paren en diverses desenes d'estacions petites. El servei del tren lleuger és essencial per al funcionament de la ciutat, ja que milions de persones es desplacen diàriament entre les seves llars i els llocs de treball.\nA més, als afores de la ciutat, però no al centre, es poden prendre encara els tradicionals rickshaws. Al marge del transport públic, les atraccions turístiques de la ciutat es poden visitar fàcilment en gires turístiques organitzades. Del port de Bombai parteixen també serveis regulars d'embarcacions que uneixen la ciutat amb la riba oposada i amb les illes interposades entre ambdues. Entre els turistes, és especialment popular el viatge a l'illa d'Elephanta.\nEl 2014 es va inaugurar el metro de Bombai és una xarxa de transport públic que comunica la megalòpolis de Bombai, a l'Índia. L'any 2017, comprèn una única línia de 11,4 km construïda en viaductete i que comunica 12 parades del suburbi nord. La xarxa ha de tenir al final 7 línies d'una longitud total d'aproximadament 150 quilòmetres.\nLa premsa de Bombai exerceix, juntament amb la televisió, una influència important sobre la vida diària dels seus habitants i, en conseqüència, sobre l'opinió pública. La lectura dels diaris i les revistes és més habitual entre els homes, que a l'Índia, en general, disposen d'un nivell d'educació i d'ingressos més elevat que les dones. Malgrat que al voltant d'un terç de la població de Bombai es compon d'analfabets, els diaris impresos a Bombai tenen una comunitat de lectors estable i creixent.\nLes publicacions principals en llengua anglesa són The Times of India, Midday, Afternoon, Asian Age, Economic Times, Mumbai Mirror, DNA-Daily News And Analysis, Hindustan Times i Indian Express. En marathi destaquen Loksatta, Maharashtra Times, Nava Kaal i Saamana; i en hindi Dainik Bhaskara i Dainik Jagran. En els quioscos de la ciutat, s'hi venen també diaris en altres llengües, en particular en gujarati, malaiàlam, bengalí, urdú, telugu i tàmil.\nBombai és el lloc d'origen de la ràdio Índia. El juny de 1923, un grup d'entusiastes va fundar un club de radioaficionats, que va començar a emetre diàriament. El 23 de juliol de 1927, es va fundar a la ciutat l'Indian Broadcasting Company ('Companyia de Radiodifusió de l'Índia'), la primera cadena comercial de ràdio del país.\nAvui en dia, existeixen a Bombai desenes de canals de ràdios públiques i privades. La cadena de més èxit és "Ràdio Mirchi", amb al voltant d'1,2 milions d'oients diaris, seguida de "Vividh Bharati", amb una audiència al voltant de 700.000. El mercat de la ràdio a Bombai i en tota l'Índia s'ha vist agitat en els últims anys per la incorporació d'operadors privats el 1993; les operacions van ser prohibides el 1998 i autoritzades novament el 1999, generant una gran competència en el sector.\nSi bé les emissions de televisió van començar a l'Índia el 15 de setembre de 1959, aquestes es van limitar en un principi a la capital, Nova Delhi. No seria fins a l'any 1972 quan es van estendre les emissions a altres ciutats del país, entre aquestes Bombai. En aquella època, les transmissions de televisió corresponien exclusivament a la cadena pública All India Ràdio, actualment anomenada Doordarshan. La celebració dels jocs Asiàtics l'any 1982 va motivar la introducció en aquell any de la televisió en color i de la televisió per satèl·lit.\nEn l'actualitat, al voltant del 80% de les llars disposen de televisió, de les quals al voltant del 30%, les classes altes i la creixent classe mitjana, tenen accés també a les emissions per satèl·lit i cable.\nBiblioteca pública de la Societat Asiàtica de Bombai\nBombai acull nombroses institucions d'educació d'alt nivell, entre aquestes dues universitats, la Universitat de Bombai (University of Mumbai) i la Universitat Femenina SNDT (SNDT Women's University), així com diversos instituts de recerca. A la Universitat de Bombai, fundada el 1857, pertanyen gairebé totes les facultats i els centres d'ensenyament i recerca més avançats de l'Índia, com l'Institut Universitari de Tecnologia Química de Bombai (Mumbai University Institute of Chemical Technology), fundat el 1934, i l'Institut Tata de Recerca Fonamental (Tata Institute of Fundamental Research, TIFR), fundat el 1945. També a Bombai es troba la seu del prestigiós Institut Indi de Tecnologia Bombai (Indian Institute of Technology Bombai, IITB).\nAltres institucions d'educació i recerca importants de Bombai són l'Institut Tècnic Veer Jijamata (Jijamata Technical Institute, VJTI), l'Institut Watumul d'Enginyeria Electrònica i de Tecnologia Informàtica (Watumul Institute of Electronic Engineering and Computer Technology), el Centre Bhabha d'Investigacions atòmiques (Bhabha Atomic Research Centre), l'Institut Jamnalal Bajaj d'Estudis de Gestió (Jamnalal Bajaj Institute of Management Studies, JBIMS), el Centre Nacional de Tecnologia del Programari (National Centre for Software Technology, NCST), l'hospital i Centre d'Investigacions Memorial de Tata (Tata Memorial Hospital and Research Centre), l'Institut Panindio de Medicina Física i Rehabilitació (All India Institute of Physical Medicine and Rehabilitation), l'Acadèmia Marina BP (BP Marine Academy) i moltes altres institucions d'educació i recerca.\nL'educació primària i secundària depenen de més de mil escoles públiques i algunes de privades. El sistema educatiu revela una forta influència occidental. L'uniforme és obligatori a les escoles, i totes les matèries, a excepció de l'hindi, s'imparteixen en anglès. Les escoles públiques són gratuïtes, encara que massificades i amb un professorat de formació a vegades escassa. Les escoles privades són de pagament i per això serveixen predominantment a la població adinerada, encara que un sistema de beques permet també a alumnes d'orígens humils assistir-hi.\nEls escolars indis comencen l'escola primària als sis anys. A l'educació primària, segueix la secundària, dividida en dues etapes, la primera entre els onze i els quinze anys, i la segona entre els setze i els disset. Després de superar amb èxit l'educació secundària, els estudiants poden optar a ingressar a la universitat. Mentre que per a les classes més acabalades és possible accedir a les diferents fases del sistema educatiu fins a arribar a la universitat, entre les capes més desafavorides de la població de Bombai és habitual que els nens abandonin el sistema educatiu a edats primerenques per la necessitat de treballar per contribuir als ingressos familiars i la dificultat de fer front a les despeses en material, llibres i uniformes, que requereix l'assistència a l'escola.\nColumna amb els lleons de l'escut de l'Índia, al Kamala Nehru Park de Bombai.\nRamadan Ali Sabz Ali.\nTaj Mahal Palace & Tower.\nAtemptats de Bombai de 2008.\n↑ 1,0 1,1 1,2 1,3 Projecció exponencial o geomètrica mitjana, a partir dels dos últims censos nacionals de població dels països citats.\n↑ 2,0 2,1 Citats pel lloc web City Population\nMartin Heintel u.a., Megastädte der Dritten Welt im Globalisierungsprozess. Mexico City, Jakarta, Bombay - Vergleichende Fallstudien in ausgewählten Kulturkreisen, Universität Wien, 2000, en alemany, ISBN 3-900830-40-1.\nThomas Barkemeier, Jutta Mattausch, Indien. Der Norden. Reise Know-How. Mit Goa und Bombay., Reise Know-How Rump, 1998, en alemany, ISBN 3-89416-223-6.\nI. Suraiya, Bombay. Die Stadtneurotiker, in: Indien, GEO-Special, Nr. 4/1993, en alemany.\nBarbara Malchow, Keyumars Tayebi, Menschen in Bombay. Lebensgeschichten einer Stadt, Rowohlt, 1986, en alemany, ISBN 3-499-15918-X.\nHeinz Nissel, Bombay. Untersuchungen zur Struktur und Dynamik einer indischen Metropole, Institut für Geographie der TU Berlin, 1977, en alemany, ISBN 3-7983-0573-0.\nGregory David Roberts, 'Shantaram', Little Brown (2004), ISBN 0-316-72820-9.\nFox, Edmund A; Short History of Bombay Presidency (1887) — Thacker & Co — en anglès.\nMacLean, James Mackenzie; A Guide to Bombay (1875 & 1902) — Various editions; en anglès.\nChaudhari, K.K; History of Bombay (1987) — Modern Period Gazetteers Dept., Govt. of Maharashtra, en anglès.\nTindall, Gillian; City of Gold (1992) — Penguin en anglès, ISBN 0-14-009500-4.\nMehta, Suketu; Maximum City : Bombay Lost and Found (2004) — Knopf, en anglès, ISBN 0-375-40372-8.\nPatel, Sujata & Thorner, Alice; Bombay, Metaphor for Modern India (1995) — Oxford University Press, en anglès, ISBN 0-19-563688-0.\nKatiyar, Arun & Bhojani, Namas; Bombay, A Contemporary Account (1996) — Harper Collins, en anglès, ISBN 81-7223-216-0.\nContractor, Behram; From Bombay to Mumbai (1998) — Oriana Books, en anglès.\nVirani, Pinki; Once was Bombay (1999) — Viking, en anglès, ISBN 0-670-88869-9.\nMappls — Satellite based comprehensive maps of Mumbai (1999) — CE Info Systems Ltd., en anglès, ISBN 81-901108-0-2.\nA Wikimedia Commons hi ha contingut multimèdia relatiu a: Bombai\nObtingut de «https://ca.wikipedia.org/w/index.php?title=Bombai&oldid=30272294»\nLa pàgina va ser modificada per darrera vegada el 5 juny 2022 a les 16:09.


Sant Boi Notícies – Les escoles amb el Dia Mundial de les Persones Refugiades\njun 20, 2017 Ciutat, Cooperació Comentarios desactivados en Les escoles amb el Dia Mundial de les Persones Refugiades\nAvui dimarts 20 de juny té lloc a Sant Boi l’acte central commemoratiu del Dia Mundial de les Persones Refugiades. La proposta Ciutats que acullen estarà protagonitzada per 800 alumnes de 19 escoles de la ciutat que ompliran la plaça de l’Ajuntament i la rambla de Rafael Casanova amb activitats relacionades amb el concepte d’acollida. Els nens i les nenes mostraran el seu desig de solidaritat amb les accions artístiques que realitzaran a 40 casetes de cartró fetes expressament per a l’esdeveniment.\nEls nens i les nenes per l’acollida\nL’acció, anomenada Ciutats que acullen (dia 20, de 9.30 a 11.30 h), parteix d’un taller previ conduït per la Comissió Catalana d’Ajuda al Refugiat i un treball plàstic a les aules i està dissenyada amb la col·laboració de Can Castells Centre d’Art i l’artista santboià Ferran Mancera. Les activitats del matí acabaran amb el testimoni d’una persona refugiada i la lectura de poemes fets pels alumnes i d’una declaració institucional compromesa amb la infància refugiada que ha estat impulsada per l’ong Save the Children en el marc de la campanya Mi árbol, tus raíces. A la tarda (19 h) tindrà lloc, a la mateixa plaça tindrà lloc el concert “La Blai Net Band amb les persones refugiades” i després les casetes de cartró es desplaçaran en cercavila fins a Can Castells Centre d’Art (CCCA), on romandran uns dies exposades.\nA més de les activitats del dia 20, el dia 19, a les 18 h, a la Sala de plens de l’Ajuntament, es presentarà l’informe anual de la CEAR (Comisión Española de Ayuda al Refugiado) sobre la situació de les persones refugiades al nostre país. El dimecres dia 21, a les 21.30 h, als jardins del CCCA, es presentarà “Songs of Sanctuary (Adiemus)”, un espectacle amb la participació de l’Escola de música Blai Net i la Jove Companyia de Dansa de Sant Boi. La recaptació, en taquilla inversa, anirà destinada a la Comissió Catalana d’ajuda al Refugiat.\nAixí doncs, tot mantenint la mirada artística i participativa amb la qual es va dissenyar la commemoració de l’any passat, la proposta del 2017 l’amplia mitjançant la implicació directa de les escoles de la ciutat, que en els dos últims anys han mostrat un compromís important en fer entendre les causes i la situació de les persones refugiades als infants de la ciutat.\nLes exposicions Món-tanca (fins al 22 de juny, a la pl. Catalunya), que vol trencar la lògica de la separació de les fronteres i els murs, L’Odissea o el dret huma a l’asil (fins al 17 de juny, a Can Castells Centre d’Art), una proposta sobre l’asil i el refugi feta per artistes locals i altres convidats, i Refugiats, per què? (fins al 25 de juny, a la Biblioteca Jordi Rubió i Balaguer), que proposa canvis estructurals a les causes que obliguen milers de persones a fugir de casa seva, van obrir la programació dels actes commemoratis del Dia Mundial de les Persones Refugiades a Sant Boi\nAmb l’aprovació del Pla municipal d’acollida a persones refugiades, l’any 2016, l’Ajuntament va establir el compromís d’iniciar la commemoració del Dia Mundial de les Persones Refugiades cada 20 de juny. La campanya compta comb el suport de la Diputació de Barcelona.\n– Programa Dia Mundial de les Persones Refugiades\nArt, Can Castells Centre d'Art, Dia Mundial de les Persones Refugiades, Escola Municipal de Música Blai Net, Escoles, Exposicions, Jove Companyia de Dansa de Sant Boi, Pla municipal d'acollida a persones refugiades, Refugiats\nCampanya de recollida de vidre a bars i restaurants Primeres premiades al "Participa i guanya 2.000 € al mes" del Mercat Torre de la Vila


MACBA. MELANIE SMITH. FARSA I ARTIFICI | Restaurant Ca L'Estevet\nMACBA. MELANIE SMITH. FARSA I ARTIFICI\nEl MACBA presenta Melanie Smith. Farsa i artifici, la més àmplia exposició institucional que s’ha organitzat mai a Europa del treball de l’artista. La mostra inclou tot el ventall de mitjans en què s’expressa Smith, des de les primeres escultures, assemblatges, relleus i pintures fins a les seves obres en vídeo, fotografia i instal·lacions. Smith va néixer al Regne Unit el 1965, però ha desenvolupat la seva carrera en el context de l’escena artística mexicana dels noranta. Instal·lada a Ciutat de Mèxic des de 1989, l’artista va representar Mèxic a la Biennal de Venècia de 2011. Va arribar a Mèxic provinent de les contradiccions de l’Anglaterra de Thatcher, caracteritzada pel desmantellament del passat industrial i per la transformació en una economia de serveis que, després de l’empenta inicial, va acabar en recessió. A Mèxic va ser testimoni de l’estratificació de la modernització capitalista, de la modernitat fallida i l’empobriment derivat de l’hiperconsumisme, de sistemes més tradicionals de manufactura i una economia informal. El contrast entre el seu país d’origen i el d’adopció informa subtilment la seva obra.\nDes dels anys vuitanta, Smith ha abordat temes interrelacionats que abasten els efectes i detritus de la industrialització, l’economia i l’estètica de l’abstracció, la urbanització, el colonialisme i, més recentment, la natura i l’entropia. En la seva obra, els mercats atapeïts de quincalla de plàstic de Ciutat de Mèxic esdevenen testimonis del domini de les economies neoliberals, però també de l’existència de mercats i sistemes de circulació alternatius. D’altra banda, constitueixen la base d’una investigació sobre l’abstracció ―el monocrom― en relació amb la ciutat, l’avantguarda, el modernisme, l’indigenisme i diverses formes de nacionalisme. En última instància, Smith du a terme un treball d’arqueologia del modernisme i la modernitat.\nL’exposició presenta un conjunt de corpus importants de l’obra de Smith que posen de manifest el desenvolupament del seu projecte. Tot i que no s’organitza cronològicament, la mostra inclou algunes peces clau dels seus inicis com Spiral City (2002) i Six Steps to Abstraction i Farce and Artifice (2004). Spiral City és una pel·lícula acompanyada de sèries fotogràfiques i pinturesde la ciutat de Mexico, inspirada en la gegantina escultura de land art i la pel·lícula de Robert Smithson Spiral Jetty. Si la pel·lícula de Smithson segueix el moviment de l’artista cap al centre de l’espiral, Spiral City representa el contrapunt de la retícula de Ciutat de Mèxic, filmada des de l’aire dibuixant una espiral cada vegada més àmplia. La pel·lícula mostra una ciutat víctima de l’erosió, en la qual les construccions se superposen i s’esfondren, una inquietant cartografia del futur. Junts componen un document d’una expansió urbana aparentment il·limitada, on la contemplació abstracta de la massa és inseparable de la seva experiència social. A la mostra aquests treballs s’exposaran junt amb treballs més recents com Fordlandia (2014) que explora els límits de la immensitat de la natura a la seva amazònica brasilera.\nXilitla (2010) ―anomenada com un poble de Mèxic on hi ha un jardí creat per l’excèntric aristòcrata britànic Edward James (1907-1984), important col·leccionista d’art surrealista― examina el llegat del modernisme i les modernitats incompletes de Llatinoamèrica a través de les relíquies i ruïnes del surrealisme encarnat per les estructures concretes fantàstiques que va construir al seu jardí. Fordlandia (2014) es va filmar a la ciutat abandonada fundada per Henry Ford a la selva amazònica brasilera per produir goma. La utopia de Ford d’una producció industrial capitalista va fracassar aviat i, un cop abandonat, l’indret va caure en un estat de ràpid i progressiu deteriorament. La pel·lícula de Smith se centra en detalls de l’assentament i en el seu estat actual de ruïna, les comunitats autòctones que viuen a la regió, el riu i la flora i fauna locals. D’aquesta manera, la pel·lícula teixeix una reflexió sobre els processos d’entropia observats en relació amb la modernitat i els seus fracassos, especialment en el context dels tròpics, on la natura s’imposa obstinadament.\nLa mostra inclou també treballs recents com una pintura performativa Obscuridades bucólicas (2017), inspirades en l’obra de El Bosco però combinat amb un sentit de l’absurd que trobem tant en un context mexicà com en el surrealisme britànic, al sentit de l’humor de la literatura britànica com per exemple Alicia en el país de les meravelles (1865) o Book of Nonsense (1846) de Edward Lear o els mateixos Monty Python.\nL’exposició del MACBA examina en profunditat la trajectòria de Smith i inclou obres de nova producció. L’exposició està produïda en col·laboració amb el MUAC de Ciutat de Mèxic, i el Museo Amparo de Puebla, Mèxic.


Demos & Downloads | Productes i Serveis | Barcelona Media\nProductes i Serveis / Demos & Downloads\nAquesta és la introducció per l'exhibició d'àudio 3D preparada pel Santuari de Lluc, un monasteri i lloc de pelegrinatgte a Mallorca. Aquest fragment sense vídeo intenta plasmar l'emoció del pelegrí mentre ascendeix cap al monasteri. Aquí renderitzat en binaural, s'hauria d'escoltar amb auriculars per obtenir la màxima experiència d'àudio 3D. Novembre 2011 - Novembre 2012\nAquest vídeo mostra els diferents aspectes de la recerca duta a terme per Barcelona Media en el camp de l'àudio inmersiu i la simulació d'àudio espacial durant el marc del projecte europeu 2020 3D Media. Juny 2008 - Març 2012\nProjecte de recerca desenvolupat en el marc del subprograma Avanza Contenidos Digitales del Ministeri d’Indústria, Turisme i Comerç. El seu objectiu ha estat la creació d’un sistema de simulació de contaminació acústica en entorns urbans, per conèixer l’impacte acústic de projectes urbanístics. Els resultats de l’anàlisi es visualitzen en un entorn gràfic 3D que proporciona la representació gràfica de l’impacte acústic.\nDesde 01/10/2008 – 31/12/2010.\nL'objectiu era produir escenes musicals amb músics flamencs a un loft virtual, dins del marc del projecte europeu IPRACINE. Per això, els músics flamencs van ser gravats davant d'un chroma i l'acústica d'un loft virtual a Nova York va ser generada artificialment. El resultat final va ser renderitzat en àudio 3D. Aquí renderitzat en binaural, així que s'ha d'escoltar amb auriculars per obtenir la màxima experiència d'àudio 3D. Octubre 2004 - Març 2008\nDetecció d'objectes: logotips en fútbol\nResultats de la cerca del logotip de la marca Sport en els panells publicitaris d'un camp de futbol. Es mostra la imatge patró i dades sobre la detecció amb el número de logos, el temps d'aparició i l'espai que ocupa a pantalla. NOTA: Les imatges en el vídeo són propietat de Mediapro i s’han fet servir amb propòsits de Recerca i Desenvolupament.\nDetecció d'objectes: logotips en hípica\nResultats de la cerca de múltiples logotips en diferents suports en un vídeo d’hípica a partir d’ imatges dels logos oficials de la companyies. NOTA: Les imatges del vídeo han estat capturades de la TV, només amb propòsits de Recerca i Desenvolupament.\nDetecció d'objectes: logotips en cursa de motos\nResultats de la cerca de múltiples logotips en diferents suports en un vídeo de cursa de motos a partir d’ imatges dels logos oficials de la companyies. NOTA: Les imatges del vídeo han estat capturades de la TV, només amb propòsits de Recerca i Desenvolupament.\nInpainting d’imatge estàtica\nAquest vídeo mostra exemples d’inpainting per imatges estàtiques. Per a cada mostra, es mostra primer el resultat de l’inpainting, seguida de l’imatge original i novament el resultat de l’inpainting.\nInpainting de vídeo\nAquest vídeo mostra l'aplicació de la tecnologia d'inpainting per esborrar el contingut de text de la imatge i emplenar les zones esborrades de forma automàtica al llarg de la seqüència.\nInpainting de vídeo i segmentació\nAquest vídeo mostra un procés d’inpainting de vídeo amb l'ajuda de segmentació. A l'esquerra es mostra l'entrada de vídeo original. L'objecte ressaltat en blau, ha estat seleccionat per a ser eliminat de l'escena. L'objecte destacat en vermell s'ha marcat indicant que està davant de l'objecte a eliminar. El fons darrere de l'objecte ha estat restaurat de manera contínua i coherent en el temps. El vídeo de la dreta mostra el resultat de l’inpainting.\nReconstrucció 3D i síntesi de noves vistes a partir de varies vistes de la mateixa escena\nAquest vídeo mostra la generació d'una càmera virtual en moviment mentre es fa una pausa de l'escena mitjançant la reconstrucció de múltiples vistes a partir de 5 vídeos originals que mostren l'escena des de diferents punts de vista.\nGeometria 3D i recuperació mapa de textura\nAquest vídeo mostra resultats del projecte FINE per a la reconstrucció 3D d'escenes a partir de diverses imatges en vídeo. Es descriu el procés complet, des de la captura a la visualització.\nGeneració de múltiples vistes (generació del parell estèreo): Renderitzat d’imatge basat en profunditats\nAquest vídeo il·lustra el procés complert per a la generació d’ imatge estèreo i múltiples vistes a partir d'una imatge i les seves profunditats desenvolupat dintre del projecte 2020 3D Media.\nAnàlisi massiu de textos: notícies\nL’objectiu d’aquesta demostració és donar a conèixer quins són els elements rellevants que apareixen als principals mitjans online de forma contínua. Amb aquesta finalitat, es recullen els RSS de diferents mitjans (La Vanguardia, Publico, RTVE, Tele 5, Yahoo!, 20 minutos, ABC, ADN, Antena 3, El Mundo, El País, el Periódico i La Sexta) i es fa un processament lingüístic bàsic de la informació de la que es disposa. Aquest processament lingüístic inclou la detecció d’entitats i bigramas al cos de la notícia disponible, així com la detecció de noms, verbs i adjectius presents al títol. Finalment es pot veure l’evolució temporal de tots aquests conceptes detectats. (Demo optimitzada pels navegadors Mozilla Firefox i Google Chrome)\nL’objectiu d’aquesta demostració és posar en relleu el potencial de les tecnologies d’agrupació de documents. Per assolir aquest objectiu, es fan servir ressenyes fetes per usuaris sobre automòbils. Aquests usuaris donen una nota a l’aspecte sobre el que estan opinant. Els textos es processen automàticament i s’agrupen de manera que es pot veure l’evolució temporal de la polaritat global i les agrupacions de documents per temes en funció de la seva polaritat. Aquesta interfície permet veure quin són els temes destacats en un moment donat i com aquests temes varien. (Demo optimitzada pels navegadors Mozilla Firefox i Google Chrome.)\nAnotació de documents amb UIMA\nAquest vídeo il·lustra quin és el procés d’anotació de documents a través de la cadena de processament UIMA. El processament mostrat inclou la recol·lecció de dades, la segmentació oracional de les dades, la segmentació de les dades en tokens (o unitats mínimes d’informació lèxica), la identificació de Part of Speech (és a dir, de categoria morfosintàctica) i lemes (o paraules arrel) i la identificació d’entitats nombrades. Finalment, els textos anotats són exportats pel seu anàlisi posterior. El vídeo il·lustra també com anar visualitzant els diferents nivells d’anotació, sempre realitzats en forma de metadades, és a dir, sense modificar els continguts originals.\n“Estudio Sobre El Conocimiento Y Uso De Las Redes Sociales En España” de l’Observatori Nacional de les telecomunicacions i de la SI, amb la participació de Barcelona Media. Document descarregable a:\nAplicació interactiva sobre la Barcelona gòtica en què el públic de l’Espai Arqueològic del Mercat de Santa Caterina pot, a través d’una pantalla tàctil, volar, caminar i viatjar en temps real pels elements gòtics més destacats de la ciutat i obtenir informació gràfica i textual.\nPla director de revitalització del Centre Històric d’Asunción (Paraguai)\nPresentació del projecte de recuperació i revitalització del Centre Històric d’Asunción a través de la posada en valor del seu patrimoni i de l’impuls de la innovació, la creativitat i la coordinació dels actors públics i privats.\nProjecte per millorar l’experiència de la visita a un dels monestirs més importants de Catalunya gràcies a un plantejament global que inclou la creació de circuits, de serveis al visitant i un Centre de Visitants amb una proposta museogràfica i de continguts innovadora, tecnològicament avançada i audiovisual.\nPla d'actuacions per a la millora i revitalització del Paral·lel de Barcelona\nElaboració d'un conjunt de mesures i actuacions urbanístiques i d'ordenació general de l’eix del Paral·lel de Barcelona, que inclou la mobilitat i els diferents usos de l'avinguda des del punt de vista cultural, de lleure, comercial, residencial i turístic.\nProjecte de dinamització cultural i territorial per al “Territori remença” (Vall d’Hostoles, Catalunya)\nProjecte d’utilització del patrimoni intangible referit a un dels fets socials més importants de la història de Catalunya (la Revolta Remença), com a recurs per a la dinamització cultural i el desenvolupament territorial de la Vall d’Hostoles. La proposta inclou un espai de presentació de continguts amb recursos museogràfics audiovisuals.\nProjecte de millora de l’acolliment als visitants del Santuari de Lluc (Mallorca, Espanya)\nProjecte integral de millora de la qualitat en els serveis de visita i presentació del Santuari de Lluc a través de la utilització de recursos museogràfics d’última generació, com a superfícies interactives multi-usuari per a la consulta de continguts.\nAvantprojecte del Museu da Imagem e do Som (Rio de Janeiro, Brasil)\nPresentació de l’avantprojecte per a la renovació museològica del Museu da Imagem e do Som de Rio de Janeiro. El treball incloïa una anàlisi profunda del MIS existent per tal de reformular un nou equipament expositiu des dels seus fonaments teòrics fins a les propostes de les àrees de museografia, conservació, arquitectura i gestió del futur museu que serà instal·lat a la Avenida Atlántica de Copacabana.\nProjecte de recerca desenvolupat en el marc del subprograma Avanza Contenidos Digitales del Ministeri d’Indústria, Turisme i Comerç, sota la direcció de Barcelona Media i en col·laboració amb el Museu d’Història de Barcelona. El resultat ha estat la creació d’una aplicació en 3D d’una part del districte de Ciutat Vella de Barcelona, amb la qual es poden descobrir, en temps real, els referents gòtics i neogòtics més destacats.\nDurada: 01/10/2008 – 31/01/2011\nDurada: 01/10/2008 – 31/12/2010\nVisualitzador Interactiu de Municipis. Vilafranca del Penedès.\nGestió d’ Informació diversa: Selector de Localitats


7 min. Barcelona 29/11/2013 00:00\n260x366 La Generalitat tindrà el 2014 un registre de lobis El Parlament s'imposa més transparència interna La Generalitat tindrà el 2014 un registre de lobis El Parlament s'imposa més transparència interna\nFora dels focus del debat entorn de la consulta i dels pressupostos, l'activitat legislativa del Parlament ha cuit a foc lent altres iniciatives d'importància cabdal. Una de les més urgents i reivindicades per moviments socials com els indignats és la llei de transparència. Una norma que ja va començar a tramitar-se l'anterior legislatura i que va quedar truncada per les eleccions anticipades. Al febrer, però, totes les formacions de la cambra van demanar reprendre les negociacions i, des de llavors, els membres de la ponència de la llei s'han trobat gairebé cada divendres per llimar un text que cada nou cas de corrupció política feia més imprescindible. I, per fi, la llei està a punt de sortir de l'ou.


Oferta de treball: Monitor de natació: acta i resultatsMonitor de natació: acta i resultats\nInici L’Ajuntament Empleats pÃºblics Ofertes pÃºbliques de treball Monitor de natació: acta i resultats\nOferta de treball: Monitor de nataciÃ³: acta i resultats\nData: 22 d’agost de 2018\nRepresentants de l’Ajuntament:\nSr. Ignasi Fàbregues Barceló, Director del CTE\nSra. Eva Roig Castell: Coordinadora de monitors i socorristes de la PMA\nSr. Benjamí Gacia Balaguer, Director de la PMA, el qual actua com a vocal i secretari del Tribunal de Selecció\n7420D Admès amb condicions f i h *\n0538E Admès sense condicions\n8373L Admès amb totes les condicions c, d, e, f, g i h\n2715Z Admès amb condicions f *\n6780V Admès sense condicions\n8220X Admès amb condicions f i g*\nManca acreditar la condició f. Les persones aspirants hauran d’acreditar, dins del termini de presentació de sol·licituds, estar en possessió del certificat de la Junta Permanent de Català o equivalent corresponent al nivell B. En cas que no es compti amb el certificat esmentat caldrà realitzar la corresponent prova de coneixements de català.\nManca acreditar la condició g. Disposar del certificat oficial que acrediti que no consten dades penals del candidat al Registre Central de Delinqüents sexuals del Ministeri de Justícia.\nManca acreditar la condició h. Apartat, inscripció al ROPEC (Registre Oficial de Professionals de l’Esport de Catalunya)\nEs fa constar que per error, el candidat 8373L, constava a la llista d’admesos i exclosos, quan en realitat no havia de constar i per tant se l’exclou d’aquest procès.\nUn cop acreditades les persones assistents es procedeix a realitzar un supòsit pràctic consistent en tres preguntes curtes (Valor màxim 15 punts)\nEl resultat es el seguent\n7420D 11 punts\n0538E 9 punts\n2715Z 10 punts\n6780V 12 punts\n8220X 10 punts\nSeguidament es passa a realitzar una entrevista amb valoració màxima de 10 punts i el\n7420D 6,25 punts\n0538E 6,25 punts\n2715Z 8,50 punts\n6780V 6,00 punts\n8220X 8,00 punts\nEl resultat final de la fase oposició és el següent:\n7420D 17,25 punts\n0538E 15,25 punts\n2715Z 18,50 punts\n6780V 18,00 punts\n8220X 18,00 punts\nSeguidament es procedeix a valorar la fase de concurs, experiència professional, formació i\ncursos (Valor màxim 15 punts) Amb el resultat següent\n7420D 0 punts\n0538E 0 punts\n2715Z 0 punts\n6780V 2,40 punts\n8220X 0 punts\nEl resultat de les dues fases oposició i concurs és:\n6780V 20,40 punts\nAmb tot l’indicat, el Tribunal Qualificador, proposa a 6780V, seguit de 2715Z i 8220X com les persones que han de cobrir de forma provisional la plaça de monitors elevant la mateixa a l’òrgan administratiu competent per tal d’efectuar la contractació corresponent.\nLa seva contractació queda condicionada a que aporti la documentació que li mancava.\nLa resta de candidats passaran a formar part de la borsa de treball de monitors d’acord amb les bases\nEl Sr. Benjamí Garcia Balaguer, com a secretaria del Tribunal qualificador de les proves, dona per acabat el procés de selecció a les onze hores i quaranta minuts del dia 22 d’agost de 2018 i signa aquesta acta juntament amb la resta de representants de l’Ajuntament


Europa estudia comprar participacions de pimes per a evitar la seua fallida\nInformació i atenció\nAgència privada de col·locació\nServei laboral, fiscal i comptable\nPunt d'informació cameral (PIC)\nAssessoria ambiental i energètica\nSuport i orientació psicològica\nAssocia't a FECAP\nAvís legalPolítica de privacitat i cookies\nActualidad (Mostrar tot)\nLa Comissió Europea, el Banc d'Anglaterra i els ministeris d'Economia d'Alemanya i França estudien comprar participacions en pimes\nLes empreses europees afronten un estiu complicat a causa de l'impacte econòmic del coronavirus. Amb el consum en mínims històrics en plena onada d'estalvi en les llars i amb diversos sectors intentant recuperar els nivells d'activitat previs a la pandèmia, moltes companyies depenen de les ajudes públiques per a evitar la fallida en els pròxims mesos.\nA l'inici de la pandèmia, la majoria de governs europeus han optat per plans per a incentivar que fluïsca el crèdit a les empreses més afectades, com el programa d'avals de l'ICO posat en marxa a Espanya o els *macrocréditos que Alemanya i França han desemborsat per a reflotar a grans empreses com Adidas, Renault, *Air *France o Lufthansa.\nNo obstant això, aquests plans han deixat de costat a les pimes, que critiquen que la majoria dels préstecs avalats per l'Estat a Europa han anat a parar a grans corporacions, segons recull Bloomberg. Les petites i mitjanes empreses reclamen més suport públic atés que d'elles depenen la major part de les ocupacions. De fet, a Espanya, les pimes generen més de 10 milions d'ocupacions, el doble que les grans companyies, segons el Ministeri d'Indústria.\nDavant aquesta situació, la Comissió Europea, el Banc d'Anglaterra i els ministeris d'Economia d'Alemanya i França estan estudiant la possibilitat de comprar participacions en les pimes com a via per a evitar la seua fallida a causa de la crisi del coronavirus, segons Bloomberg. Aquesta solució es planteja com a complement als préstecs avalats o com a alternativa una vegada que vencen aqueixos programes de suport públic.\nAquest tipus de solució no és del tot nova, tenint en compte que diversos governs europeus encara compten amb participacions en companyies privades a les quals van rescatar durant la passada crisi econòmica. Així, l'Estat espanyol compta amb un 61,8% de les accions de Bankia a través del Fons de Reestructuració Ordenada Bancària (*FROB), mentre que l'alemany ostenta entorn d'un 15% en *Commerzbank.\nNo obstant això, la novetat d'aquestes propostes suposa incloure a les pimes dins d'aquest mesura de suport estatal. De la mateixa manera, la compra d'accions en companyies podria evitar un major endeutament corporatiu, que al seu torn podria provocar una onada de morositat si es produeixen fallides en les empreses que han rebut aqueixos préstecs avalats amb fons públics.


ON ANAR - Camping El llac\nCamping familiar a Banyoles. Ideal per al descans i per a les activitats d'oci\nRutes Natura Local a Banyoles\nRocacorba és una muntanya de Canet d'Adri, del Gironès a part de ser el nom pel qual és conegut el Puigsou (992 m), cim que no és accessible pel tancat que protegeix els repetidors de televisió i ràdio de Retevisión. Des d'uns 100 metres abans d'arribar al cim es gaudeix d'una vista panoràmica del Gironès, del Pla de l'Estany, de l'Alt Empordà i el Baix Empordà. Just al costat hi ha el Santuari de la Mare de Déu de Rocacorba.\nLes Coves de Serinyà és un jaciment paleontològic del Paleolític situat a Serinyà, el Pla de l'Estany, que va ser descobert a finals del segle XIX com a lloc d'assentaments estacionals humans i d'enterraments. Les restes trobades pertanyen al període del Magdalenià, 15.000-9.000 aC.\nEL LLAC D'ESPOLLA\nL’estanyol d’Espolla és un sistema aquàtic singular a Catalunya. No té aigua de forma permanent, sinó que es tracta d’un estanyol temporani, és a dir, que resta sec un període més o menys llarg. L’aigua, a més, no hi arriba des d’un riu, per la superfície, sinó que ho fa des de corrents subterranis. La singularitat de este estany Përmet l' Aparició dels Triops, uns Crustacis que possiblement són l' espècie animal vivent més antiga de la terra.\nSITUACIÓ Veure itinerari


RUN + BTT: ESPERXADA 2013\nCollons, collons, collons...com se les gasten els Sendicalistes del Pedal (altrament dit... sindicalistes del pàdel...jajaja). Sembla que comencem a tenir curses interessants, curses de BTT pur i dur, el de tota la vida, aquelles que si s'ha de baixar de la bici...es baixa, aquell que si hi ha fang, o plou, o neva, o un tsunami...no passa res. L'Esperxada, segons la meva humil opinió, tinc clar que la poso al mateix nivell que La Tramun i la Guilleries Extrem. Ben col.locadeta a l'arxiu de curses "Pata Negra"\nSensacional!!! Quin circuit ens van preparar, uff, uff,uff, corriols i més corriols, pujades fortes a plat petit, travessar riu... molt bé, molt bé i molt bé. Per repetir l'any vinent.\nA la sortida som pocs, però hi ha molt de nivell. El fet que durant tota la setmana hagi estat plovent i que la setmana anterior hi va haver La Tramun, em suposo que ha fet minvar l'assistència...ells s'ho han perdut. Del Cassà només hi he anat jo!!! Són uns cagadets i ja els he obert un expedient disciplinari!!!\nSortida neutralitzada cap a Camós, comencem pujant cap a La Bora per asfalt, va bé per estirar. El perfil de la cursa, fa tremolar, la primera pujada és directa cap a Rocacorba. Tram que feia temps no hi passava, m'anava recorda'n a mesura que hi passava, sobretot la zona de les lloses. Un cop a dalt 17km amb 1h15'.\nComencen els corriols salvatges, humits, plens de fang, lents, fantàstics. Fem una zona molt maca, fins el Coll Saposa. Baixem cap a Pujarnol, i tot fent una mica de volta pugem a Sant Patllari. Macu,macu...El ritme ja és més lent he fet 13km dels quals 7 de baixada també amb 1h 15'...aixó vol dir...pujades fortes i baixades tècniques!!!!! Que bé ens ho estem passant!!!!\nFins aquí, més o menys, el recorregut força conegut per mi, a partir d'ara i fins Serinyà tot nou, no en tinc ni fava del terreny, dels corriols, de les pujades...lo desconegut, la novetat...m'excita!!!\nEns fan passar pel Bosc de Can Ginebreda, travessem la carretera de Sant Miquel de Campmajor i pugem per la zona de la Serra de Ginestar, que molt de tros anem seguint la carena. Ens fan baixar un tram descomunal i divertit, fins a Can Pla on travessem El Ser amb aigua fins els genolls...je,je,je ens hem refrescat una mica i m'ha anat molt bé.\nAquesta zona érem tres que fèiem "la puta i la ramoneta". Un, a les baixades em deixava, però a les pujades l'atrapava, i l'altra jo el deixava a les baixades i m'atrapava a les pujades. Collons nois ens aclarim o què!! Al final els he deixat a tots dos, i això que eren força jovenets. Ja ho dic veteranus power!!!\nTravessat El Ser... territori conegut. Pugem cap a la Creu d'Hortós, ja portem 45km i 3h 44'. Ui,ui,ui...o apreto una mica més o no arribo al dinar de Festa Major de Cassà. Aquesta zona sempre m'ha agradat, sobretot el corriol de baixada, ràpid, de fàcil fer i revirat és al-lucinant, tot i tenir algun sustu. Tornem a travessar El Ser,sense mullar-nos, i fem una pujadeta cabroneta, que vàrem fer per la Territori Bora.\nEm sento molt bé, les cames em responen, tinc la sensació que puc apretar més i ho faig, deu ser el dinar de Festa Major...ummmm...Canelons amb tomata de la Mare i vedella amb esbergínies ummmm.... uff que se m'en va l'olla.\nFem una pista de pujada fins a una urbanització, crec es deia Caselles, on hi ha avituallament. Recordo que n'hi m'he parat. Ja portem 60km, només en falten 10km. Queda poc. A l'avituallament s'ha posat a roda un ciclista que hem anat junts, bé, en realitat, que ha xupat roda, aquests últims kms, fins a la pujada de la Canova. On no sé si ha sigut la pujada, o l'espant del mig senglar penjat d'un arbre, que l'he deixat.\nJa feia uns kms que estava anant a més, l'arribada ha estat pletòrica, forçant, potser 30 km més m'haguèssin anat millor, jejeje... i entro a meta amb un sonriure...de 70km..i de 5h25'...i 14è classificat.\nPel que he "palpat" aquests Sendicalistes, estan una mica tocats, són senglars,senglars...com jo!!!! Molt bé per ells, el recorregut extraordinari, avituallaments moooolt correctes, classificacions penjades el mateix dia, fotos penjades el mateix dia, preu de la inscripció correcta. Per ser la primera, una felicitació de veritat.\n...tot i així...sempre hi han coses a millorar...je,je,je...Jo començaria la cursa a les 8 del matí, és molt subjectiu i l'altra, en algun tram el marcatge era fluix... tot i que, entenc que marcar 70km ha de ser una currada bestial.\nEtiquetes de comentaris: BTT, esperxada, porqueres\nXavi 30 de maig de 2013, a les 8:09\nEnhorabona pel recorregut Eduard, però sàpigues que això que has fet no és l'autentica "Esperxada=penjada".\nNosaltres la varem fer el dimecres agafan el track de la web del sindicat i allò sí que era una esperxada.\nPrimer us han estalviat el tram de pujada a Rocacorba pel camí de a peu, es a dir amb la bici a l'esquena tota l'estona o parcialment.\nEl segon tram que us han estalviat i ho trobo bé és el quilòmetre i mig que feies per dins el riu Ser, amb la perillositat de relliscar dins i caure en els nombrosos forats, amb la bici a l'esquena i amb aigua a genoll.\nAutentica aventura que si tens oportunitat de tornar-la a fer et recomano.\ncabarrocas3 31 de maig de 2013, a les 19:27\nHola Xavi, gràcies pels aclariments. Amb l'aigua i fang que hi havia ja vam tenir-ne suficient, jejejeje.\nEspero l'any vinent fer la ruta sencera.\nPublicat per cabarrocas3 a 23:40


El CDR talla la C-58 durant uns minuts - El diari digital de Sabadell - iSabadell\nEl Comitè de Defensa de la República ha tallat aquest matí la C-58 com a protesta pels empresonaments de polítics catalans. Les accions es duen a terme a 48 hores de la convocatòria d’una nova aturada de país per aquest dimecres.\nUn centenar de persones convocades pel CDR de Sabadell ha tallat l’accés a la C-58 aquest matí com a protesta pels empresonaments dels vuit consellers del govern de Carles Puigdemont i els presidents de l’ANC i Òmnium, Jordi Sànchez i Jordi Cuixart. La protesta s’ha convocat a la plaça del Treball, al barri de Gràcia. Després han anat caminat cap a la carretera, i s’ha impedit durant uns minuts el pas de vehicles en els dos sentits de la marxa a la C-58. El Servei Català de Trànsit ha quantificat les cues en cinc quilòmetres.\nEl Comitè de Defensa de la República, abans Comitè de Defensa del Referèndum, manté que cal crear un clima de vaga general, trencant la “falsa normalitat”. També s’han fet accions de protesta a altres vies de comunicació catalanes, com la C-17, la N-340 i la línia de França de Renfe.


Gaudinfancia » Botiga » atles dels animals\n¡L’atles per a la defensa del regne animal!\nEstàs a punt d’obrir l’atles més salvatge mai creat! A les seves pàgines trobaràs tota mena d’animals: enormes i diminuts, ferotges i espantadissos, coneguts, estranys i misteriosos, i fins i tot espècies avui extingides.\nSKU: 9 788468 258867 Categories: Infantil, LLIBRES\n¡L'atles per a la defensa del regne animal!\nEstàs a punt d'obrir l'atles més salvatge mai creat! A les seves pàgines trobaràs tota mena d'animals: enormes i diminuts, ferotges i espantadissos, coneguts, estranys i misteriosos, i fins i tot espècies avui extingides. Potser després de llegir les nostres històries decideixes unir-te a la nostra causa per la defensa del regne més valuós i fràgil de la Terra: el regne animal!


Cinema Política Castelló: Vessel | Casal Popular de Castelló\ncasalpopulardecastello / 16 de Novembre de 2014\nUs presentem CINEMA POLÍTICA CASTELLÓ, un cicle de documentals polítics i socials setmanals que es realitzarà durant tot l’any. Les projeccions obrin la porta al debat sobre las temàtiques abordades, a vegades amb la presencia dels directors o membres de l’equip de producció de l’obra. Cinema Política Castelló sorgeix de la necessitat de crear un espai que done cabuda a documentals socials i polítics que parlen sobre la realitat de la societat actual.\nAquest diumenge 16 (19 h) segueix el cicle amb “Vessel” (Diana Whitten, 2014):\nVessel comença amb una jove metge que vivia vora la mar, i una idea inversemblant. Rebecca Gomperts, horroritzada per les realitats creades per les lleis anti-avortament a tot el món, es va sentir obligada a plantar cara a la situació; el seu mètode: proporcionar avortaments en un vaixell a alta mar.\nEl seu projecte, Women on Waves, comença com un espectacle fallit, una festa dels mitjans de comunicació, enfrontat amb el bloqueig governamental, religiós i militar. Amb cada obstacle la missió es refina més, fins que Rebecca té una revelació: pot fer servir les noves tecnologies per evitar la llei i entrenar les dones per auto-practicar-se avortaments segurs utilitzant protocols amb pastilles sancionats per l’OMS.\nA partir d’aquí som testimonis de la creació d’una xarxa subterrània de encoratjats, activistes informats, treballant a l’avantguarda radical dels drets reproductius a nivell mundial, que confien en les dones per gestionar els avortaments per elles mateixes. Vessel és la història de Rebeca: una dona que va sentir una crida i hi va donar resposta, i transformà una idea tremendament improbable en un moviment mundial.\nAquesta activitat està organitzada per les estudiants del Màster Universitari en Estudis Internacionals de Pau, Conflictes i Desenvolupament. Trobareu la informació més actualitzada al Facebook del grup.\n← Solidaritat amb el poble sirià\nAhir, avui, ací i arreu – vídeo pels 10 anys →


10/29/14 ~ Esport del VO\nUn autogol decideix el derbi\n20:02 Xavi Mas 1a Catalana , CRÒNIQUES , Futbol 2 comentaris\nUn autogol de Marc Reyes a l’últim minut va donar els tres punts del derbi vallesà a un Esport Club Granollers (@ecgranollers) que es manté a la part alta de la classificació. El Mollet (@CFMolletUE) d’Albert Cámara, que continua sense sumar cap punt fora de casa, va tenir l’empat a tocar però no va saber resoldre –amb empat a un i un home més per l’expulsió del granollerí Mario– les opcions d’atac de què va disposar intentant guanyar l’esquena de la defensa granollerina amb Bangoura i Hassen com a puntes de llança. Amb el 2-1, el porter granollerí Cañadas va evitar l’empat en una gran intervenció.\nLa primera part va tenir poca història; el Granollers dominava la possessió de la pilota però sense arribades clares –un remat d’Héctor a la sortida d’un córner va ser la més clara– mentre el Mollet ho provava amb xuts llunyans –Cristian o Brian–. Quan tot semblava conduir a l’empat a zero al descans, una falta servida ràpidament per Almendros, veient la diagonal que li marcava Novo, va permetre a aquest últim posar la punta del peu i superar per baix Pol Flores.\nTot just començar la segona part es va lesionar el granollerí Peke i a l’onze de la represa un xut perfecte de falta directa de Brian, que va entrar per l’escaire, va situar l’empat al marcador. Amb l’expulsió de Mario al minut 70 el Mollet va pressionar; Cañadas va aturar un llançament de falta de Vidal a l’arrel del pal i Bangoura amb un xut potentíssim també va fer lluir Cañadas, tot i que l’àrbitre va assenyalar fora de porteria. A l’últim minut però, Oriol Vila va penjar a l’àrea una falta des de mig camp –en terreny molletà– i Reyes va desviar la trajectòria de la pilota i la va fer entrar a la seva porteria.\nEls protagonistes (*)\n(Publicat al periòdic EL 9 NOU el 27 d'octubre de 2014)\n* Aclariment: L'àrbitre, segons l'acta oficial, atribueix el gol de la victòria granollerina a Oriol Vila, que és qui executa el llançament de la falta. Veient la jugada en directe, entenc que el jugador del Mollet Marc Reyes desvia substancialment la trajectòria de la pilota en el seu intent de refusar-la a córner, i és per això que, en aquesta crònica del partit, atribueixo aquest gol com un autogol de Reyes.


La justícia argentina reclama la detenció de quatre policies espanyols durant el franquisme per tortures\nLa justícia argentina ha emès una ordre de detenció internacional contra quatre membres dels cossos de seguretat espanyols presumptament implicats en casos de repressió i tortures durant la dictadura franquista. La magistrada ha actuat després que, el maig, Amnistia Internacional li va fer arribar la documentació relativa a les presumptes tortures.\nRedacció 19/09/2013 - 00.01 Actualitzat 19/09/2013 - 16.15\nLa justícia argentina ha emès una ordre de detenció internacional contra quatre membres dels cossos de seguretat espanyols presumptament implicats en casos de repressió i tortures durant la dictadura franquista. La jutge argentina María Servini ha decretat l'ordre de detenció després que, al maig, Amnistia Internacional li va fer arribar la documentació relativa a les presumptes tortures.\nReclama la detenció i extradició a l'Argentina dels quatre homes, inclosos en els processos contra el franquisme que va obrir Baltasar Garzón quan estava a l'Audiència Nacional.\nEntre els acusats hi ha Juan Antonio González Pacheco, conegut per "Billy el Niño", denunciat per tortures salvatges, i Jesús Muñecas, un guàrdia civil que va participar en el 23- F també assenyalat com a torturador.\nEls promotors de la querella s'han mostrat molt satisfets de la decisió judicial, però preveuen que el govern espanyol posarà traves al procés. Les víctimes del franquisme ho consideren una victòria històrica.\nA la llista d'extradició hi apareixen:\nJesús Muñecas Aguilar, capità de la Guàrdia Civil. Va ser condemnat a cinc anys de presó per rebel·lió militar i va ser expulsat del cos per la seva participació en el cop d'estat del 23-F.\nCelso Galván Abascal. Va ser inspector de la Brigada Politicosocial durant la dictadura franquista i escorta de Franco. Va ser absolt de l'assassinat de l'estudiant Enrique Ruano, el 1969.\nJosé Ignacio Giralte González. Va ser també membre de la Brigada Politicosocial i comissari del Cos Nacional de Policia. El seu nom apareix en almenys quatre querelles presentades a l'Argentina, associades a tortures de membres del moviment d'estudiants.\nJuan Antonio González Pacheco, àlies "Billy el Niño". Apareix en fins a disset querelles del franquisme per delictes de tortures. Va ser citat a declarar en els processos per l'assassinat dels advocats d'Atocha i en judicis relacionats amb grups paramilitars antiterroristes i també per maltractament. Es va beneficiar de la Llei d'Amnistia del 1977.\nArgentina demana l'extradició de 4 franquistes


Excel·lent jornada a Vilanova i victòria de s14 i s16 | SEL VILANOVA\nJornada d’Escoles de Rugbi a VNG\nSis clubs participants, més de dos-cents-cinquanta nens, dos camps de s10, dos camps de s12, un camp de s8 i un camp de s6: ingredients per a una excel·lent matinal de rugbi a la Sínia Batadet. Amb una trenta llarga de partits disputats entre tots els equips, val la pena destacar el debut en trobades dels equips vilanovins de les categories s6 i s8, així com els bons partits de les categories s10 i s12. Com sempre en aquests casos, menció especial mereixen totes aquelles persones que van donar uncop de mà a l’organització i als tècnics: àrbitres, mares i pares. Gràcies a tots, i moltes felicitats als debutants!\nPartit guanyat per incompareixença comunicada de l’equip rival.\nAVRFCB 0 – RC TARRAGONA/SELVNG 114\nMARTORELL 20 – SELVNG 39\nS18 RC SITGES 100 – SELVNG 7\nPartit espès el protagonitzat pels cadets a Santa bàrbara diumenge. Davant d’un rival què sabé imposar la seva lògica i el seu joc, els de blau cel no van trobar-se còmodes en el terreny de joc i no van saber trobar la manera de contrarestar el joc dels locals fins els minuts finals, quan van poder aconseguir l’assaig de l’honor.\nCR SENGLARS 31 – SELVNG 55\nPartit amb continus estira-i-arronses en el marcador, i molt viu, el viscut diumenge a Torroella. Amb una 14 a 24 favorable als vilanovins al descans, a la represa els locals van apretat l’accelerador acostant-se en el marcador; els de blau cel, però, van saber sobreposar-se i trobar el seu joc, tornant de l’Empordà amb una victòria bonificada que els permet escalar a la segona posició de la classificació.


PDC aposta pel RUI al mateix temps que presentava candidat al Congrés - Cat Diàleg - Diari Digital català\nCatalunyaPolíticaZPortada DerechaZResto 19 julio, 2016 Núria Vilellas Camps 0\nInici » Historic » PDC aposta pel RUI al mateix temps que presentava candidat al Congrés\nEra evident que la presidència del Congrés espanyol seria per Ana Pastor, però tot i així sorprèn que el Partit Demòcrata Català presentés el seu propi candidat, Francesc Homs, especialment quan no feia ni un dia que Junts pel Sí havia arribat a un acord amb la CUP per acceptar un Referèndum Unilateral d’Independència com a opció viable.\nDe fet, la d’ahir va ser la primera vegada que Junts pel Sí i la CUP s’aconseguien posar d’acord per acceptar l’opció de la RUI, un canvi molt substancial respecte al full de ruta. El text conjunt que van presentar a la comissió del Procés Constituent inclou “un mecanisme unilateral d’exercici democràtic”. Els dos grups van presentar divendres les seves conclusions per separat, però aquest dilluns van transaccionar conjuntament els escrits presentant un text comú al començament de l’última jornada de la comissió, en què estava previst el debat i l’aprovació de conclusions, que es pretenien elevar a la Mesa del Parlament d’avui perquè les inclogui a l’ordre del dia de l’últim ple de juliol.\nEl text inclou una primera fase de procés participatiu, una de desconnexió amb l’Estat amb convocatòria d’eleccions constituents que conformaran una assemblea constituent, que redactarà la futura Constitució, i una tercera per ratificar-la via referèndum. És en aquesta segona fase en la qual es puntualitza que la desconnexió de la legalitat de l’Estat es farà a través de l’aprovació de lleis de desconnexió per part del Parlament i “d’un mecanisme unilateral d’exercici democràtic que servirà per activar la convocatòria de l’Assemblea Constituent».\nLes incoherències de Convergència\nAl mateix temps, Francesc Homs es postulava com a candidat a la presidència del Congrés espanyol, per la qual cosa assegurava que no donaria suport a cap dels altres aspirants al lloc. “Anem a votar-nos a nosaltres mateixos. Me’n vaig a presentar com a candidat”, afirmava el mateix candidat ahir en roda de premsa. Però quin sentit té que un partit accepti la possibilitat de proclamar un RUI i al mateix temps presenti un candidat a la presidència de la cambra legislativa espanyola, que és d’allà on surt la legalitat vigent? Un RUI comporta trencar amb la legalitat espanyola, i voler presidir la cambra que crea aquesta legalitat és quelcom incomprensible.\n.@franceschoms:"Hi ha acord entre PP i C's, no n'hi ha de l'altra part. Per això presento candidatura" #ElsMatinsTV3 pic.twitter.com/S0LI74ubKh\n— PartitDemòcrataCAT (@Pdemocratacat) July 19, 2016\nCom a punt anecdòtic, el PP li va oferir a CDC la possibilitat de formar grup propi al Congrés a canvi de donar suport a Ana Pastor. Finalment, Homs i companyia han optat per votar-se a ells mateixos, encara que no hagi servit de res, i rebutjar aquesta oferta.\n.@franceschoms: "Els nostres vots no seran per al PP. No votarem Rajoy i lluitarem perquè el PP no estigui a La Moncloa" #ElsMatinsTV3\nRomeva preparava el terreny a primera hora del matí\nParal·lelament, Raül Romeva, en una entrevista a Catalunya Ràdio a primera hora del matí ja va anar preparant el terreny per la notícia, mostrant la possibilitat d’un referèndum unilateral perquè el full de ruta “es pot adaptar” a les circumstàncies, sempre que compti amb una majoria parlamentària. «Els fulls de ruta evidentment són guies, directrius, mapes. No són veritats inqüestionables. I a més crec que l’experiència demostra que aquest tipus de guies, davant de la complexitat actual, es poden anar adaptant a les circumstàncies».\nAna Pastor2 catdialeg1748 Congrés dels Diputats7 CUP112 Francesc Homs12 JxSí13 RUI2


Memòria de la deportació dels jueus de Roma durant la Segona Guerra Mundial.\n1r Macabeus 3,46-60\nEls jueus van anar tots plegats a Mispà, davant per davant de Jerusalem, perquè Mispà havia estat antigament un lloc de pregària a Israel. Van fer-hi un dia de dejuni: s'esquinçaren els vestits i es posaren roba de sac i cendra al cap. Van desplegar el volum de la Llei per consultar-hi allò que els pagans consulten a les estàtues dels seus ídols. Van portar les vestidures sacerdotals, les primícies i els delmes, i també feren venir els nazireus que acabaven els dies del seu vot. I van clamar a Déu amb veu forta:\n--Què n'hem de fer, d'aquests? On els hem de dur, ara que el teu temple ha estat trepitjat i profanat i els teus sacerdots viuen afligits i humiliats? Mira les nacions paganes aliades contra nosaltres per exterminar-nos. Tu coneixes els seus plans hostils. Com podríem resistir-los si tu no ens auxiliaves?\nLlavors van tocar les trompetes i van esclatar en grans crits.\nDesprés de tot això, Judes va designar els caps militars del poble: caps responsables de mil homes, de cent, de cinquanta i de deu. D'acord amb la Llei, va fer tornar a casa seva els qui s'estaven construint la casa, els qui s'acabaven de casar o de plantar una vinya, o els qui tenien por. Tot seguit l'exèrcit emprengué la marxa i va acampar al sud d'Emmaús. Judes els arengà així:\n--Prepareu-vos per a la batalla i sigueu valents! Demà de bon matí estigueu a punt per a combatre aquests pagans que s'han concentrat per destruir-nos a nosaltres i el nostre temple. Més ens val morir lluitant que no haver de contemplar la desgràcia del nostre temple i de la nostra nació. Allò que Déu vulgui, es complirà.\nL’assemblea del poble es va celebrar no a Jerusalem, ja ocupada pels pagans, sinó a Mispà, una petita ciutat a tretze quilòmetres de la capital que havia estat fortificada per Asà, rei de Judà, per defensar-se dels atacs del regne del Nord (1Re 15,22) i que s’havia convertit en seu del governador Guedalià, després de la destrucció de Jerusalem per obra de Nabucodonosor (2Re 25,22-25). La menció de la presència d’un lloc de pregària sembla justificar l’elecció del lloc per a una assemblea clarament de caràcter religiós. De fet, escriu l’autor sagrat: «Van fer-hi un dia de dejuni: s’esquinçaren els vestits i es posaren roba de sac i cendra al cap» (v. 47). Era la disposició de tot el poble de posar-se davant Déu en la seva situació de pobresa i, per tant, totalment necessitat de la seva ajuda. I efectivament es disposen a escoltar les Escriptures a través de les quals parla el Senyor: «Van desplegar el volum de la Llei per consultar-hi allò que els pagans consulten a les estàtues dels seus ídols.» (v. 48). L’autor suggereix que els jueus recorren al llibre sant per obtenir l’auspici d’una benedicció celestial. És l’única ocasió en la Bíblia en la qual es parla d’una consulta obrint a l’atzar una de les pàgines de l’Escriptura, pràctica que en el cristianisme serà més freqüent. Els jueus, sabent que no podien viure lluny del temple, van intentar imitar els ritus del temple portant ornaments sacerdotals, primícies i delmes per oferir, i també convidant alguns nazireus (és a dir, fidels que s’abstenien d’ingerir begudes alcohòliques i de tallar-se el cabell) perquè finalitzessin els seus vots, com haurien fet en el temple. Van sonar llavors les trompetes i la pregària de tot el poble va pujar cap al cel. Eren conscients que Déu no podia deixar d’escoltar el seu poble que es dirigia a Ell amb fe i amb una sola veu. També Jesús subratlla la força irresistible de la pregària comunitària davant el Pare del cel: «Us asseguro també que si dos de vosaltres aquí a la terra es posen d’acord per a demanar alguna cosa, el meu Pare del cel els la concedirà; perquè on n’hi ha dos o tres de reunits en el meu nom, jo sóc allí enmig d’ells» (Mt 18,19-20). Un cop finalitzada la pregària, Judes es va ocupar de la batalla imminent. I el primer que va fer va ser establir ordre entre els seus, nomenant els diferents caps dels grups de mil homes, de cent de cinquanta i de deu, com es llegeix en el llibre de l’Èxode (18,21-26). Després va triar els soldats segons les disposicions dictades en el Deuteronomi (20,5-8). Amb l’exèrcit es va desplaçar cap a Emmaús. Després d’acampar exhorta els soldats a ser «valents», com si volgués subratllar que només si són conscients de ser «fills» del Senyor seran «valents» davant la força de l’enemic. I després els va demanar que es disposessin a donar la seva vida per salvar el poble: «Més ens val morir lluitant que no haver de contemplar la desgràcia del nostre temple i de la nostra nació. Allò que Déu vulgui, es complirà». Són paraules que poden transportar-nos a aquella nit a Getsemaní, quan Jesús va acceptar de fer la voluntat del Pare, és a dir, donar la seva vida per tots.


The Sims: House Party - Viquipèdia, l'enciclopèdia lliure\nThe Sims: House Party (en català Els Sims: Festa a casa) és la segona expansió que va sortir per a PC dels Sims. En aquesta expansió podem organitzar la nostra pròpia festa.\n← The Sims: Living Large\nThe Sims: Hot Date →\n28 de març del 2001\nSimulador de vida (simulació)\nWindows, Linux i Mac OS\nFesta de Casa dóna l'habilitat per fer festes, i convidar nombres grans d'amics. El joc considera que qualsevol reunió de quatre o més visitants és una festa.\nElements relacionats de festa nous, com taules, pistes de ball, barres de bar, plats, vestits i llars de foc (al voltant d'on Sims es poden reunir i cantar cançons).\nEl joc afegeix un cert nombre de canals de ràdio nous com Platja, Discoteca i Malparlar, així augmentant la gamma de música que el jugador pot escoltar dins del joc.\nUna nova gamma ampla de vestits.\nEls jugadors poden comprar un gegant pastís del que surt un ballarí exòtic. El pastís pot fallar i produir un goril·la, un boxejador pallasso, o un boxejador Elvis.\nObtingut de «https://ca.wikipedia.org/w/index.php?title=The_Sims:_House_Party&oldid=23698071»\nDarrera modificació: 30 maig 2020 a les 23:17\nLa pàgina va ser modificada per darrera vegada el 30 maig 2020 a les 23:17.


Ajuntament de Benicarló - Ja està en marxa la desena edició dels Premis al Comerç Local\nJa està en marxa la desena edició dels Premis al Comerç Local\nLa Regidoria de Comerç i Turisme de l'Ajuntament de Benicarló ha convocat els Premis al Comerç 2017, amb l'objectiu de promoure la qualitat de l'empresa comercial, i també com a reconeixement a l'activitat empresarial desenvolupada en el sector comercial o de serveis. Les candidatures es poden presentar fins al 20 de novembre.\nUn any més, la Regidoria de Comerç i Turisme vol fer visible la seua aposta pel comerç de Benicarló convocant els Premis al Comerç Local, una iniciativa que ja fa nou anys que es va posar en marxa i que té la voluntat de promoure i potenciar la qualitat de les empreses comercials. Els premis tenen un caràcter honorífic i consisteixen en una distinció i un trofeu atorgats per l'Ajuntament de Benicarló. Segons s'estableix en les bases publicades, podran optar als premis les xicotetes i mitjanes empreses vinculades a l'activitat comercial o de serveis, que compten amb un o més establiments a la ciutat de Benicarló.\nEls premis s'engloben en quatre categories diferents: Premi a la Trajectòria Empresarial (com a reconeixement a una empresa amb una antiguitat major de 50 anys, sense haver canviat de titular més enllà de la successió familiar); Premi a la Solidaritat i a la Responsabilitat Social Empresarial (en reconeixement a empreses que destaquen per la seua activa col·laboració i implicació amb la societat local); Premi a la Qualitat Comercial (destinat a reconèixer l'esforç de tots els establiments que hagen dut a terme la implantació d'un sistema de qualitat certificat; i, finalment, Premi a la Renovació i Imatge Comercial (per a reconèixer l'esforç, treball i inversió d'aquells empresaris que han dut a terme millores i reformes dels seus establiments en els últims 3 anys).\nLes candidatures per a les diferents categories es poden presentar fins al 20 de novembre.\nRecordem que els guanyadors de l'any passat van ser: Zapateria Mayba i Apartaments Els Romers en l'apartat d'Innovació, Renovació i Imatge Comercial; i La Llanera en la categoria de Trajectòria Empresarial.\nPodeu consultar les bases i descarregar els impresos per a presentar les candidatures.\nCreat per rgalanr el 16/11/2017


Monogràfic | MIRALL | Pàgina 133\nDivendres 21 Febrer, 2020\nInici Monogràfic Pàgina 133\nLa Re(i)alitat dels Museus\nMarina Aresté Dolcet - 3 d'Agost de 2015\n20 anys d’idea, 10 en construcció i 40.000 m² de museu. Amb sort, el segon semestre de 2016 s’inaugurarà, per fi, l’esperat Museo de las Colecciones Reales de Patrimonio Nacional. Sí senyores i senyors, un (altre) museu dedicat específicament a les col·leccions reials de la monarquia espanyola\nEls jardins de Barcelona\nJoan Vila i Boix - 31 de Juliol de 2015\nL’estiu a Barcelona és una incògnita. Amb altres paraules però sense desvirtuar el significat, és el que em diu Laura Olea a la inauguració...\nJoan Vila i Boix - 24 de Juliol de 2015\nAhir la Galeria Carles Taché inaugurà l’exposició de Fernando Moleres, Melting Landscapes. El fotògraf mostra en un seguit de nívies estampes l’evident canvi de l’àrtic. La mostra no és al...\nSobre temps, inconsciència, i pintura. Videoart al MNAC\nJordi Garrido - 21 de Juliol de 2015\nLes fluctuacions del món artístic català són capritxoses, i actualment ens porten per camins que s’allunyen de la capital i del mainstream. No fa pas massa temps però, l’art català es trobava còmodament resguardat pels seus dos bucs insígnia: el MNAC i el MACBA; des d’aquestes entitats, les més grans de caràcter públic, s’escrivia el parenostre de la història de l’art nacional\n1...132133134...159Page 133 of 159


Hanting Hotel Shenzhen Fuyong Baoan Airport Branch Shenzhen Xina - Ofertes d'hotels amb els MILLORS DESCOMPTES EN LÍNIA\nNo.82 Fuzhong Road Fuyong Town,Baoan District, Districte de Bao'an, Shenzhen, Xina - Veure al mapa\nMing Tien Inn Bao'an Branch\nBarri Districte de Bao'an Districte de Bao'an Districte de Bao'an Districte de Bao'an\nConstruit a l'any 2013, Hanting Hotel Shenzhen Fuyong Baoan Airport Branch és un extra de distinció per a Shenzhen i una el·lecció intel·ligent per als viatgers. Amb aquesta situació a només 33 km del centre de la ciutat i a 9.9 km de l'aeroport, aquest hotel de 2-estrelles atreu nombrosos viatgers cada any. Amb la seva bona localització, l'hotel ofereix fàcil accès a les destinacions obligades de la ciutat.\nHanting Hotel Shenzhen Fuyong Baoan Airport Branch també ofereix moltes instal.lacions per enriquir la seva estada a Shenzhen. Mentres estan allotjats en aquestes meravelloses instal.lacions, els clients poden gaudir de recepció 24 hores, servei d'habitacions 24 hores, magatzem d'equipatge, Zones públiques amb Wi-Fi, servei d'habitacions.\nA més, totes les habitacions ofereixen una gran varietat de comoditats com ara habitacions per a no fumadors, aire condicionat, escriptori, despertador, telèfon per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Hanting Hotel Shenzhen Fuyong Baoan Airport Branch és la vostra destinació si buscau allotjament de qualitat a Shenzhen.\nTots els tipus de viatgers (16) Parelles (4) Viatgers en solitari (8) Grups (4)


Cistell per a Nines - Estampat Blau - 26 cm. Barrutoys - Stoksdidactic\nCaracterístiques de Cistell per a Nines - Estampat Blau - 26 cm\nAmb aquest preciós Cistell podràs portar la teva nina a tot arreu. Està fet al 100% de cotó i el seu farcit és 100% de polièster. Està confeccionat a mà i està dissenyat i fabricat a Espanya. Serà un cistell perfecte perquè la teva nina de 26 centímetres estigui totalment còmoda al seu interior. Pots combinar aquest cistell amb els altres productes de Barrutoys, així podràs fer un conjunt amb tot el pack. Es pot rentar a màquina a 30º.